Foss

En foss eller et fossefall (vannfall) dannes der vann i en elv eller bekk brått renner utfor et stup eller en kant i terrenget og danner små vanndråper som bobler og reflekterer lyset i vannet slik at det ser hvitt ut. Vannet kan enten falle fritt eller renne langs fjellsiden. Om fallhøyden er liten og over et lengre parti i terrenget, kalles det gjerne enten et fossestryk (hvitskummende) eller en stryk (hurtigrennende).


== Fossetyper ==

De ulike fossetypene kan også kombineres for å beskrive en foss.

Blokkfoss: Fossen er bredere enn den er høy og vannet faller fra ei relativt bred elv. Fossen trenger ikke å være sammenhengende fra side til side.
Kaskadefoss: Vannet renner nedover ei rekke steiner, berg eller ei ru overflata av et slag. Fallet kan være både slakt og bratt.
Kataraktfoss: Langstrakte fosser eller stryk i større elver. Mest kjent er Nilen, som har seks katarakter mellom Khartoum og Aswan.
Viftefoss: Vannet sprer seg ut horisontalt i fallet og er i kontakt med grunnfjellet.
Hestehalefoss: Det fallende vannet har noe kontakt med grunnfjellet, før det mister kontakten.
Stupfoss: Vannet faller vertikalt og har ikke kontakt med grunnfjellet.
Segmentfoss: Flere klart fraskilte fossefall ved siden av hverandre.
Flertrinnsfoss: Vannet faller i flere fall.


== Verdens høyeste og verdens største fossefall ==
World Waterfall Database (WWD) bekrefter at verdens høyeste fossefall er Tugelafallene i Sør-Afrika, med en total fallhøyde på 948 m. Inntil ganske nylig regnet man imidlertid Angelfossen i Venezuela som den høyeste, men WWD bekrefter at dette skyldes en grov feil begått i 1949. Norges høyeste fossefall er Skorgafossen i Skorga i Sunndal kommune i Møre og Romsdal, med et total fallhøyde på 875 m. Det gjør også fossen til verdens sjuende høyeste fossefall.Så kan det diskuteres om det er Victoriafallene, på grensen mellom Zimbabwe og Zambia i Afrika, Niagarafallene, på grensen mellom Canada og USA i Nord-Amerika, eller Iguazúfallene, på grensen mellom Brasil og Argentina i Sør-Amerika, som er verdens største, nest største og tredje største foss. Niagarafallene har klart størst gjennomsnittlige vannføring av de tre, med sine 2 407 m³/s, men både i Victoriafallene og Iguazúfallene er det målt større maksimal vannføring (henholdsvis 12 600 m³/s og 12800 m³/s) enn i Niagarafallene (maks 8 269 m³/s).


== Kjente fosser i Norge ==

Skorgfossen i elva Skorga i Sunndal kommune i Møre og Romsdal er verdens sjette høyeste fossefall (total fallhøyde er 875 m)
Vinnufallet i elva Vinnu i Sunndal kommune i Møre og Romsdal er verdens sjuende høyeste fossefall (total fallhøyde er 845 m)
Kjerrskredfossen i Nærøydalen i Aurland kommune i Vestland er verdens ellevte høyeste fossefall (total fallhøyde er 831 m)
Brudesløret i Stranda kommune på Møre
Dei sju systrene i Stranda kommune på Møre
Elgåfossen i Halden kommune i Østfold
Furebergsfossen i Kvinnherad kommune
Hønefossen i Ringerike kommune
Kjosfossen i Aurland kommune
Laksforsen i Grane kommune
Låtefossen i Odda kommune
Mardalsfossen  i Nesset kommune i Romsdal
Målselvfossen  i Målselv kommune
Rjukanfossen i Tinn kommune
Sarpsfossen i Sarpsborg kommune i Østfold
Vettisfossen  i Årdal kommune
Vøringsfossen i Eidfjord kommune


== Kjente fosser i andre land ==

Cascada de Ventisquero Colgante i Aisén, Chile
Cascadas de Agua Azul i Tumbalá, Chiapas, Mexico
Cascata delle Marmore i Umbria, Italia
Cerberus Falls i Britisk Columbia, Canada
Goctafossen i Chachapoyas, Amazonas, Peru
Iguazúfallene på grensen mellom Argentina og Brasil
Jog Falls i Karnataka, India
Kaieteurfallet i Mazaruni-Potaro, Guyana
Kerepakupai Merú (Angelfossen) i Bolívar, Venezuela
Niagarafallene i Ontario, Canada og New York, USA
Victoriafallene i Matabeleland North, Zimbabwe
Sutherland Falls i Southland på New Zealand
Takkakaw i Britisk Columbia, Canada


== Referanser ==


== Se også ==
Foss (etternavn), for personer med etternavnet Foss